              URBÁRSKE DRUŽSTVO  VITANOVÁ, družstvo 
                                                         Zápisnica

zo zasadnutia výročnej členskej schôdze (ďalej „VČS“) URBÁRSKEHO DRUŽSTVA VITANOVÁ, IČO: 36 379 671, so sídlom: (Budova Obec. úradu 82),  Vitanová 027 12 (ďalej „UD“)  konanej dňa 8.6.2025 o 14:30 v kultúrnom dome vo Vitanovej.

Prítomní: podľa pripojených prezenčných listín
Na úvod predseda UD privítal prítomných a pozvaných hostí starostu obce Mgr. Dušana

Kovaľáka, odborného lesného hospodára Ing. Jána Krušpána  a Dušana Gočála
Oznámil, že hlasovanie na VČS sa bude prevádzať elektronicky prostredníctvom firmy
APLICOM s.r.o. Dolný Kubín. Už pri príchode do rokovacej miestnosti všetci členovia

si svoju účasť na zasadnutí VČS elektronicky zaregistrovali.

Zástupca firmy APLICOM odovzdal správu o účasti na zasadnutí VČS:

Na zasadnutí VČS je prítomných 131 účastníkov, ktorí zastupujú 1282 hlasov, čo je 62,143 % 

z celkového počtu hlasov 2063 oprávňujúcich hlasovať.

Na základe predloženej správy je zasadnutie VČS uznášania schopné.

Predseda UD predniesol program, ktorým sa bude riadiť zasadnutie.
1. Otvorenie

2. Voľba predsedajúceho, zapisovateľa, overovateľov zápisnice, členov mandátovej a návrhovej komisie

3. Správa o činnosti za rok 2024 a hlavné úlohy na rok 2025
4. Správa o finančnom hospodárení za rok 2024
5. Správa kontrolnej komisie
6. Diskusia
7. Schválenie návrhu na uznesenie

8. Záver
Ad 2 ,Voľba predsedajúceho, zapisovateľa, overovateľov zápisnice, členov  mandátovej
          a návrhovej komisie

Predseda dal pripomienkovať prednesený program. Nikto nevzniesol pripomienky k programu.

Predseda oznámil, že schválenie programu, predsedajúceho, overovateľov zápisnice, mandátovej,

 a návrhovej komisie sa vykoná jedným hlasovaním.                  



- za predsedajúceho predstavenstvom UD bol navrhnutý p. Hrubec Vladimír Vitanová 1
- za zapisovateľa bola predstavenstvom navrhnutá p. Pšiteková Štefánia Vitanová 347

- za overovateľov zápisnice: Števuliak Jozef Vitanová 337, Ing. Čakloš Marián Vitanová 372
- do mandátovej komisie boli navrhnutí: Karasová Jarmila Vitanová 373,  Figura Miroslav
  Vitanová 381,  Števuliaková Anastázia Vitanová 391  

- do návrhovej komisie boli navrhnutí: Pšiteková Štefánia Vitanová 347, Hrubcová Mária
  Vitanová 75

Keďže k programu a predneseným komisiám pripomienky neboli predseda dal hlasovať za program, predsedajúceho, zapisovateľa, overovateľov zápisnice, mandátovej a  návrhovej komisie.
Hlasovanie:
 Za      1178 hlasov          90,965 %, 
proti                           31 hlasov            2,394 %, 
zdržalo sa                 86 hlasov             6,641 %

Za predsedajúceho bol zvolený p. Hrubec Vladimír

Za zapisovateľa p. Pšiteková Štefánia

Za overovateľov zápisnice boli zvolení: Števuliak Jozef, Ing. Čakloš Marián
Do mandátovej komisie boli zvolení:Karasová Jarmila, Figura Miroslav, Števuliaková Anastázia
Do návrhovej komisie boli zvolení: Pšiteková Štefánia, Hrubcová Mária
Uznesenie bolo schválené

Ad 3, Správa o činnosti za rok  2024 a hlavné úlohy na rok 2025
Správu predniesol predseda UD p. Hrubec Vladimír
Hospodárenie urbárskeho družstva za rok 2024
Vážení spolumajitelia,

pri hodnotení stavu urbárskeho lesa je potrebné poukázať na pôsobenie škodlivých činiteľov.  V roku 2024 prišli v jarných mesiacoch silné vetri, hlavne na prelome marca a apríla, vo Veľkonočný pondelok, ktoré narobili značné škody. Ďalej v celoročnom období, hlavne v letných mesiacoch, pri zvýšených teplotách a pretrvávaní suchých období, priaznivo pôsobilo na výskyt lykožrúta smrekového a huby podpňovky. Čo sa nepriaznivo prejavilo v našich lesoch a to zvýšením ťažby kalamitného dreva.  

V roku 2024 sme vyťažili 1943,82 m3 kalamitného dreva. V porovnaní s predchádzajúcim rokom 2023 je to o 527,71 m3 viac. 

V roku 2023 sme vyťažili 1416,11 m3 kalamitného dreva. Náklady na ťažbu kalamitného dreva za rok 2024 sa pohybovali od 15 do 30 eur/m3. 

Priemerná cena za ťažbu  bola 19,54 eur/m3. Drevo sa predávalo formou dražby. Cena dreva pri predaji firmám sa pohybovala od 60 do 98 eur/m3. Priemerná cena za predaj bola 84,53 eur/m3.  Cena sa odvíjala od kvality dreva. Drevo od nás nakupovali firmy Ligles, Dremik a Klimek. 

V dôsledku poveternostných vplyvov nám drevo z našich lesov každoročne ubúda. Porasty sú čoraz redšie a tým vznikajú čoraz väčšie holiny, ktoré musíme vyčistiť a zalesniť. Naďalej je potrebné zalesnené plochy vyžínať, v jesennom období previesť ochranu proti ohryzu lesnou zverou.  Keďže zver nám robí značné škody, preto musíme prevádzať dolesnenie poškodených porastov. Pri týchto prácach sa zvyšujú  aj náklady na pestovateľskú činnosť.

Nájomné v roku 2024 sa vyplatilo 18 401 ,82 eur. V porovnaní s rokom 2023 je to o 3718,82 eur viac. V roku 2023 sa nájomné vyplatilo 14 683 eur. 

Pestovateľská činnosť


V jarných mesiacoch sme zalesňovali na ploche 4,72 ha , z toho 2,10 ha prvé zalesnenie a 2,62 ha opakované porasty, ktoré boli poškodené lesnou zverou. Zalesňovali sme sadenicami: 

· jedľa – 4 400 ks sadeníc

· buk -   8 800 ks sadeníc

· smrek obyčajný – 3 600 ks sadeníc.

V množstve:  16 800  ks sadeníc.

Sadenice boli zakúpené od firmy SEMENOLES - Liptovský Hrádok, škôlkárske stredisko Oravská priehrada.

V letných mesiacoch sa urobila ochrana proti burine vyžínaním na ploche 14,25 ha.

V jeseni sa urobila chemická ochrana proti ohryzu zverou na ploche 37,61 ha chemikáliou Cervakol a štipcami.

Uhadzovanie a pálenie haluziny sa urobilo na ploche 2,20 ha. Ďalej sme urobili výsek nežiadúcich drevín na ploche 11,50 ha. Práce vykonávali naši zamestnanci a firma Simles Poprad. 

Ďalej sme upravili cestu Sivierka v tých miestach, kde to bolo najviac potrebné. V budúcom roku nám ešte treba opraviť ďalšie úseky cesty. 

Úlohy na rok 2025:

· Spracovať kalamitu, ktorá sa bude vyskytovať počas celého roka vo všetkých porastoch.

· V jarných mesiacoch previesť zalesňovanie.

· V letných mesiacoch previesť ochranu sadeníc vyžínaním.

· V jesennom období urobiť ochranu sadeníc proti ohryzu zverou.

· Vyčistiť a pripraviť plochy na budúco-ročné zalesňovanie.

· Postupne poopravovať cestu Sivierka. 

· Dokončiť projekty a stavebné povolenie na výstavbu garáže na skladovanie techniky a uskutočniť výstavbu.
Ad 4, Správa o finančnom hospodárení za rok 2024
          Správu predniesla p. Pšiteková
Finančné hospodárenie Urbárskeho družstva Vitanová za rok 2024

Náklady:
      

Spotreba materiálu                                                        12.235,- EUR 

z toho: sadenice                                                               6.319,-

           chemické prostriedky                                           2.091,-

           PHM                                                                     1.740,- 

          Materiál na opravu cesty  a  oplôtkov                   1.250,-                        

           Kanc. potreby, olej, benzín do pílky, ND             1.140,- 

Služby                                                                            68.632,-

    z toho ťažba                                                               37.980,-

               telefón                                                                  361,-

               poštovné, služby PO BOZP, rež.služby               611,-

                 právne služby, skrutátori                                  1.560,-

               lesné práce – vyžínanie, ochrana                     4.914,-

                                     výsek krovín                              4.025,-

              opravy cesty                                                        780,-                                                        

Nájomné
                                                                  18.401,- 

Mzdové náklady                                                           38.493,-

Sociálne náklady                                                             8.660,-

Daň z nehnuteľností, cestná daň                                     2.062,-

Dary                                                                                   548,-

odpisy                                                                            22.778,-                                                            

Ostatné náklady /poistne, poplatky/                                3.276.- 

Finančné náklady- poplatky                                               200,-                                                                                  

Náklady spolu                                                           156.884,07

Výnosy:

Tržby za drevo                                                          147.412,-

Tržby za prenájom a služby                                          5.585,-

Aktivácia dreva na sklade                                            13.284,-

Výnosy budúcich období                                             11.484,-

Ostatné finančné výnosy – úroky                                  1.864 ,- 

Výnosy spolu:                                                           179.629,73

Hospodársky výsledok  zisk                                       22.744,66

Daň zo zisku                                                                 4.513,85

Čistý zisk po zdanení                                                 18.231,81
Finančný majetok k 31.12.2024 

Peniaze - pokladňa                                                            859,37                         

Bankové účty                                                             494.152,85                                                                                    

Vyhotovila: Pšiteková Štefánia                                                                      

Ad 5, Správa kontrolnej komisie 

Správu predniesol predseda kontrolnej komisie p. Paľa Vladimír 

Vážení členovia Urbárskeho družstva Vitanová, dovoľte mi predložiť Vám stručné zhodnotenie práce kontrolnej komisie za rok 2024.


Kontrolná komisia Urbárskeho družstva Vitanová pracovala v zložení Daniel Tomajka a Vladimír Paľa.


Ako predseda kontrolnej komisie sa zúčastňujem na rokovaniach Urbárskeho družstva v, spolu s členmi výboru Urbárskeho družstva.


Na predmetných rokovaniach sme sa venovali kontrolám pri sadení stromčekov a pri vyžínaní. Kontrolovali sme ochranu mladých stromčekov proti ohryzom, vypratávaniu a pálení po ťažbe. Kontrolovali sme stav ciest po oprave. Napriek tomu, že bola urobená ochrana mladých stromčekov proti ohryzom, v niektorých lokalitách boli mladé stromčeky ohryzené, najmä  jedličky a to hlavne na slnečných stranách z dôvodu premnoženia zvery.  Mladé stromčeky sú najlepšie chránené v oplôtkoch. Takto máme chránených niekoľko hektárov mladých stromčekov. Nie je však možné ohradiť týmto spôsobom všetky lesy.


Pri kontrole na Vyšnom nás zarazila prepílená reťaz  na rampe na ceste smerom na Vyšné diely.


V máji tohto roka sme urobili kontrolu účtovníctva za rok 2024. Zamerali sme sa na kontrolu faktúr za ťažbu dreva, platby za drevo pre podielnikov a predaj dreva obchodným spoločnostiam. Táto kontrola zistila, že vyťažené drevo bolo totožné s predaným drevom. Zamerali sme sa aj na kontrolu iných služieb. Nezistili sme žiadne pochybenia. Zjednala sa náprava s predraženou pevnou telefónnou linkou z kontroly v minulom roku.


S pánom Tomajkom Danielom sa striedavo zúčastňujeme dražieb dreva. Každej dražby sa zúčastňuje predseda urbáru, jeden člen predstavenstva a jeden člen kontrolnej komisie.


Kontrolná komisia nezistila pochybenia zo strany Urbárskeho družstva.

Vážení spolupodielnici,


dovoľte mi nad rámec tejto správy aj v tomto roku vysloviť ešte jedno prianie  a to, aby sme boli ohľaduplní k prírode, aby majitelia terénnych vozidiel, štvorkoliek a motoriek neničili mlade porasty. Pretože najskôr zničia  lesné cesty a keď už nemajú kadiaľ prejsť, idú práve cez tieto mladé porasty. Buďme preto ohľaduplní a správajme sa zodpovedne aj v prírode. Ďakujem.

Kontrolná komisia: 
Vladimír Paľa



Daniel Tomajka 
Ad 6, Diskusia
V diskusii vystúpil starosta obce Mgr. Dušan Kovaľák a predniesol 2 žiadosti o prenájom pozemkov.

    Jedná sa o nasledovné pozemky:

1,  parcela reg. „E“ číslo 6404/1 (TTP) o výmere 2644 m2

    parcela reg. „E“ číslo 6547 (TTP) o výmere 460 m2
    parcela reg. „E“ číslo 6546 (TTP) o výmere 192 m2

    parcela reg. „E“ číslo 6548 (TTP) o výmere 148 m2

   Jedná sa o parcele na ktorých je miestna komunikácia v oblasti Petrov Laz. V súčasnej dobe je tam 
   potrebné vypiľovať kríky a v budúcnosti riešiť inžinierske siete, rozšírenie miestnej komunikácie
  a vybudovať prístup k pozemkom na Petrovom Laze. Uvedené činnosti môže Obec realizovať
  len na pozemkoch v dlhodobom nájme.

   Pozemky navrhujeme prenajať na dobu 99 rokov za 1,- EUR počas celej doby nájmu 

2, parcela reg. „E“ číslo 1323/1 (TTP) o výmere 302 m2

    parcela reg. „E“ číslo 1323/3 (TTP) o výmere 379 m2

    Jedná s o pozemky prevažne brehu ktoré sú súbežne s cestou vedúcej do Rovne, ale aj zasahujú 

    do cesty vedúcej do Rovne. Obec v budúcnosti chce tadiaľ riešiť inžinierske siete.

    Pozemky navrhujeme prenajať na dobu 99 rokov za 1,- EUR počas celej doby nájmu 

Do diskusie sa prihlásil Ing. Krušpán Ján – OLH. Informoval členov, že situácia v lese nie je priaznivá,

prekračujeme už plán ťažby na 170% a to je všetko len kalamitná ťažba. Väčšina ťažby je smrek, ktorý
ľahko podlieha kalamite. Z NLC sme dostali 150 ks sadeníc dubu, ktorý budeme pestovať  za účelom výskumu v našich podmienkach.

Taktiež je  problém so zverou, ktorá robí veľké škody hlavne na sadeniciach. Oplôtky sú účinné,
ale nie na 100%.  Škody od zveri sú na 41%.
Nakoľko neboli ďalšie diskusnú príspevky, predsedajúci dal hlasovať za ukončenie diskusie
Za hlasovalo       1314 hlasov      98,935

proti                          3  hlasy         0,228

zdržalo sa                11 hlasov        0,837

Ad 7. Schválenie návrhu na uznesenie
  I. Schválenie žiadosti o prenájom pozemkov pre Obec Vitanová

   1,  parcela reg. „E“ číslo 6404/1 (TTP) o výmere 2644 m2

        parcela reg. „E“ číslo 6547 (TTP) o výmere 460 m2

        parcela reg. „E“ číslo 6546 (TTP) o výmere 192 m2

        parcela reg. „E“ číslo 6548 (TTP) o výmere 148 m2

       Jedná sa o parcele na ktorých je miestna komunikácia v oblasti Petrov Laz .

       Dobu prenájmu 99 rokov za 1,- EUR počas celej doby nájmu 

  2, parcela reg. „E“ číslo 1323/1 (TTP) o výmere 302 m2

      parcela reg. „E“ číslo 1323/3 (TTP) o výmere 379 m2

      Jedná s o pozemky prevažne brehu ktoré sú súbežne s cestou vedúcej do Rovne, ale aj zasahujú 

      do cesty vedúcej do Rovne.

     Doba prenájmu 99 rokov za 1,- EUR počas celej doby nájmu

    Hlasovanie za schválenie prenájmu pozemkov Obce Vitanová

   Uznesenie č. 1
   Za hlasovalo     1212  hlasov       92,237 %

   proti                    79 hlasov            6,012%  

   zdržalo sa            23 hlasov           1,751%

   Uznesenie schválené  
II. P. Pšiteková predniesla návrh predstavenstva na schválenie účtovnej závierky a rozdelenie
     hospodárskeho  výsledku
 1, VČS berie na vedomie:

     Správu o činnosti a finančnom hospodárení za rok 2024
     a hlavné úlohy  na rok 2025
     Správu kontrolnej komisie
Členská schôdza schvaľuje:

l, Účtovnú závierku za rok 2024:  náklady vo výške 156.884,07 EUR, výnosy

   vo výške  179.629,73 EUR hospodársky výsledok zisk vo výške  18.231,81 EUR

   preúčtovať na nerozdelený zisk minulých rokov
Uznesenie číslo 2
Schválenie účtovnej závierky a rozdelenie hospodárskeho výsledku

Hlasovanie: za                 1253 hlasov         95,358 %

                    proti                 32 hlasov           2,435 %

                    zdržalo sa        29 hlasov           2,207 %
Uznesenie bolo schválené
Ad 8. Záver

Predsedajúci VČS p. Hrubec skonštatoval, že nakoľko neboli vznesené námietky na VČS a vyčerpaný program, poďakoval prítomným za účasť a zasadnutie VČS ukončil.
Zapisovateľ: 

Štefánia Pšiteková                                                       ...................................................
Overovatelia zápisnice: 
Števuliak Jozef                                                             ....................................................
Ing. Čakloš Marián                                                     ..................................................... 

